ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 16-Ի N 2068–Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ

ՆԱԽԱԳԾԻ ՎԵՐԱԲԵՐՅԱԼ

1. **Կարգավորման ենթակա ոլորտի կամ խնդրի սահմանումը, առկա իրավիճակը, անհրաժեշտությունը.**

 «Հայաստանի Հանրապետության կառավարության 2021 թվականի դեկտեմբերի 16-ի N 2068–Ա որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) ընդունման անհրաժեշտությունը պայմանավորված է այն հանգամանքով, որ Հայաստանի Հանրապետության կառավարության 2021 թվականի դեկտեմբերի 16-ի «Գույք հետ վերցնելու և ամրացնելու մասին» N 2068–Ա որոշմամբ հաստատված հավելվածի 1-ին և 14–րդ կետերում Կամազ-4308 մակնիշի մեքենաների նույնականացման համարների հետ կապված առկա է անհամապատասխանություններ, որոնք անհրաժեշտ է վերացնել:

Սույն որոշման ընդունման անհրաժեշտությունը բխում է Հայաստանի Հանրապետության կառավարության 2021 թվականի դեկտեմբերի 16-ի N 2068–Ա որոշման 3-րդ կետի կատարման պահանջից, որի հիման վրա պետք է իրականացնել նշված մեքենաների գրանցման /հաշվառման/ գործընթացը:

**2. Նախագծի մշակման գործընթացում ներգրավված ինստիտուտները և անձինք.**

 Նախագիծը մշակվել է Արտակարգ իրավիճակների նախարարության կողմից:

**3. Կարգավորման նպատակները, ակնկալվող արդյունքը.**

 Նախագծի ընդունման արդյունքում ակնկալվում է վերացնել ՀՀ կառավարության 2021 թվականի դեկտեմբեր 16-ի «Գույք հետ վերցնելու և ամրացնելու մասին» N 2068–Ա որոշման հավելվածի 1-ին և 14-րդ կետերում Կամազ-4308 մակնիշի թվով 2 մեքենաների նույնականացման համարների հետ կապված անհամապատասխանությունները և ապահովել Հայաստանի Հանրապետության կառավարության 2021 թվականի դեկտեմբերի 16-ի N 2068–Ա որոշման 3-րդ կետի կատարման պահանջը:

 **4.Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

 Սույն Նախագծի ընդունումը պայմանավորված է Հայաստանի ռազմավարական 2050-ի 2-րդ գործողության (Պաշտպանված Հայաստան) 2․4 կետով, որով ակնկալվում է ավելի բարձր պատրաստվածությամբ դիմակայել բնածին, տեխնածին և մարդածին աղետներին: Արտակարգ իրավիճակների նախարարությունը համալրվելով համապատասխան փրկարարական տեխնիկայով և գույքով՝ առավել դյուրին կդարձնի արտակարգ իրավիճակների կանխման և հետևանքների վերացման միջոցառումների կազմակերպումն ու համակարգումը:

**5.** Սույն որոշման ընդունման կապակցությամբ Հայաստանի Հանրապետության գործող իրավական ակտերում փոփոխություններ և/կամ լրացումներ կատարելու, ինչպես նաև նոր իրավական ակտերի ընդունման անհրաժեշտություն չի առաջանում:

**6.** Սույն որոշման ընդունման դեպքում պետական բյուջեում ծախսերի և եկամուտների էական ավելացում կամ նվազեցում չի առաջանում: